b'\n_START_ARTICLE_\nSun Microsystems\n_START_PARAGRAPH_\nSun Microsystems (NASDAQ: SUNW) buvo kompiuteri\xc5\xb3 programin\xc4\x97s ir technin\xc4\x97s \xc4\xafrangos gamintoja, \xc4\xafsik\xc5\xabrusi Santa Klaroje, Kalifornijoje, Silicio sl\xc4\x97nyje._NEWLINE_2010\xc2\xa0m. sausio 27 d. \xc5\xa1i\xc4\x85 kompanij\xc4\x85 \xc4\xafsigijo Oracle u\xc5\xbe 7,4 mlrd. JAV doleri\xc5\xb3.\n_START_SECTION_\nTechin\xc4\x97 \xc4\xafranga\n_START_PARAGRAPH_\nGamino na\xc5\xa1ius, bet d\xc4\x97l didel\xc4\x97s kainos tik galinguose serveriuose bei darbo stotyse naudojamus RISC SPARC \xc5\xa1eimos procesorius. Paskutinis populiarus modelis\xc2\xa0\xe2\x80\x93 UltraSPARC IV.\n_START_SECTION_\nOperacin\xc4\x97s sistemos\n_START_PARAGRAPH_\nKur\xc4\x97 atvir\xc4\x85 Unix tipo operacin\xc4\x99 sistem\xc4\x85 Solaris bei grafin\xc4\x99 Java Desktop aplink\xc4\x85 Solaris bei Linux sistemoms (GNOME pagrindu).\n_START_SECTION_\nBiuro programos\n_START_PARAGRAPH_\nDaugiausia prisid\xc4\x97jo prie universalaus laisvo biuro program\xc5\xb3 paketo OpenOffice.org k\xc5\xabrimo bei tobulinimo, kurio pagrindu gamino nuosavybin\xc4\xaf biuro program\xc5\xb3 paket\xc4\x85 StarOffice.\n_START_SECTION_\nProgram\xc5\xb3 k\xc5\xabrimo \xc4\xafrankiai\n_START_PARAGRAPH_\nSun Microsystems gamino daug programin\xc4\x97s \xc4\xafrangos k\xc5\xabrimo priemoni\xc5\xb3, tarp j\xc5\xb3\xc2\xa0\xe2\x80\x93 laisv\xc4\x85 NetBeans integruot\xc4\x85 programavimo aplink\xc4\x85 bei Sun Studio.\n_START_SECTION_\nJava\n_START_PARAGRAPH_\nJava\xc2\xa0\xe2\x80\x93 tai programavimo kalba ir nemokama platforma populiariausioms operacin\xc4\x97ms sistemoms. 2006\xc2\xa0m. Sun paskelb\xc4\x97 jog j\xc5\xb3 Java i\xc5\xa1pildymas palaipsniui pereina prie atviro kodo ir po keleto met\xc5\xb3 bus platinamas su GPL licencija, prapl\xc4\x97sta sujungimo i\xc5\xa1imtimi._NEWLINE_Savo u\xc5\xbemojais Java kalbai prilygsta nebent am\xc5\xbein\xc5\xb3 konkurent\xc5\xb3 Microsoft .NET platforma.\n_START_SECTION_\nSertifikavimas\n_START_PARAGRAPH_\nKompanija tur\xc4\x97jo egzaminavimo tarnyb\xc5\xb3 tinkl\xc4\x85, leid\xc5\xbeiant\xc4\xaf daugelyje pasaulio viet\xc5\xb3 laikyti tuos pa\xc4\x8dius Java egzaminus ir gauti firmos vardu garantuojam\xc4\x85 oficial\xc5\xb3 \xc5\xbeini\xc5\xb3 \xc4\xafvertinim\xc4\x85.'